burgasdotpro/wikipedia huggingface dataset:
Psy (hudobník)

Pak Čä-sang (kór. hangul: 박재상, hanča: 朴載相 – slovenský prepis podľa PSP 2000: "Pak Čä-sang"), v Európe a Amerike známy pod umeleckým menom (angl.) Psy resp. PSY (kór. hangul: 싸이 – slovenský prepis podľa PSP 2000: Ssa-i výslovnosť : [s͈ai]; * 31. december 1977, Soul, Kórejská republika) je juhokórejský spevák, textár, rapper, tanečník, hudobný producent a televízna osobnosť. Psy je známy svojími humornými videoklipmi a výkonmi na pódiu a tiež medzinárodným hitom „Gangnam Style“.
Dňa 21. decembra 2012 prekročila sledovanosť jeho videoklipu k skladbe „Gangnam Style“ na YouTube 1 miliardu pozretí, čím sa stalo prvým videoklipom v celej histórii webstránky, ktoré tento počet dosiahlo. Psy bol hneď nato označený médiami ako "Kráľ YouTube".
Na začiatku roka 2024 mal „Gangnam Style“ viac ako 5 miliárd zhliadnutí na YouTube. 
Dňa 12. apríla sa na internet dostal jeho druhý hit „Gentleman“, čo bolo len deň pred oficiálnym uvedením.
Chryses (Apolónov kňaz)

Chryses alebo Chrysés alebo Chrýsés (, ) je v gréckej mytológii kňaz boha Apolóna z mesta Chrýsy v Mýsii.
Chryses je jednou z postáv Homérovho veľkolepého eposu Iliada. V Homérových veršoch sa achájsky hrdina Achilles zmocnil mesta Lyrnéssa, aby zaobstaral achájskemu vojsku pred Trójou jedlo a korisť, pri rozdeľovaní koristi sa zahľadel do krásnej zajatkyne Bríseovny, ktorú si následne odviedol a žil s ňou potom v jednom stane. Na začiatku desiateho roku trójskej vojny ich však osud rozdelil.
Achájci si po dobytí mýsijských Téb priniesli z výpravy ďalšiu bohatú korisť a medzi zajatcami bolo aj niekoľko dievčat. Hlavný veliteľ achájskych vojsk Agamemnón si z nich vybral najkrajšiu, Chrýzeovnu, dcéru Chrysa, kňaza boha Apolóna z mesta Chrýsy v Mýsii. Netrvalo však dlho a otec si po ňu prišiel s bohatým výkupným. Keď Agamemnón jeho ponuku odmietol a dokonca ho z tábora vyhnal, Chryses požiadal boha Apolóna, aby Achájcov potrestal.
Apolón jeho prianiu vyhovel a zoslal na Achájcov mor. Keďže Agamemnón nepodnikal nič, aby si Apolóna udobril, Achilles zvolal vojakov na snem, aby sa poradili, čo podniknú. Na sneme im potom veštec Kalchas poradil, že Apolónov trest odvrátia jedine tak, ak Agamemnón Chryseovi dcéru vráti a ospravedlní sa. Agamemnón nato slovne napadol Kalchata i Achillea, ktorý sa ho zastal a vyhlásil, že sa dievčaťa zriekne len ak mu Achilles za náhradu dá Bríseovnu. Achilles, aj keď s tým nesúhlasil, podriadil sa a Agamemnón Chrýzeovnu vrátil.
Národní divadlo Brno

Národní divadlo Brno, oficiálne Národní divadlo Brno, příspěvková organizace (skratka NdB) je divadlo v Brne. Zriaďovateľom divadla je mesto Brno, má celoštátnu pôsobnosť. Divadlo poriada operné, baletné a činoherné predstavenia, koncerty, festivaly, výstavy a iné podujatia. NdB používa tri divadelné budovy: Janáčkovo divadlo na Rooseveltovej, Mahenovo divadlo na Malinovského námestí a Divadlo Reduta na Zelnom trhu. V divadle pôsobia tri súbory: Janáčkova opera, Mahenova činohra a Balet. Každý z nich má svojho umeleckého šéfa. Divadlo Reduta je samostatný umelecký úsek.
História.
Národní divadlo Brno svoju historickú kontinuitu začína 3. apríla 1881 kedy bolo v Brne založené Družstvo českého Národního divadla v Brně. V septembri toho roku bol divadlu udelený súhlas na uvádzanie divadlených predstavení a bolo začatá produkcia. Predstavenia boli najskôr uvádzané v Besednom dome, od roku 1884 v divadle na ulici Veveří a od augusta 1919 aj v niekdajšom nemeckom mestskom divadle. Od roku 1922 bolo divadlo pod správou Kuratoria Národního divadla v Brně, ktoré sa skladalo z predstaviteľov Zemi moravskosliezskej, mesta Brna a pôvodného družstva. Od 3. októbra 1930 bolo divadla výlučne pod zemskou správou, ktorá jeho činnosť zastavila k 12. novembru 1041 a od roku 1942 bolo divadlo zrušené. Činnosť divadla bola obnovená výpomocne od mája 1945. Po prevrate v roku 1948 bolo po niekoľkých tranzitívnych stavoch divadlo transformované na Státní divadlo Brno. Divadlo riadilo priamo Ministerstvo kultúry. Od roku 1978 bolo divadlo v pôsobnosti Juhomoravského kraja. Po Nežnej revolúcii prešlo divadlo pod Okres Brno-mesto, od 1. februára 1992 prešlo divadlo pod správu mesta Brna a od 23. decembra 1992 nieslo meno Národní divadlo Brno. Dodatok příspěvková organizace bol pridaný k 31. decembru 2007.
Samojské národné futbalové mužstvo

Samojské národné futbalové mužstvo je národné mužstvo, ktoré reprezentuje Samou vo futbale na medzinárodných podujatiach ako Majstrovstvá sveta či Oceánsky pohár národov. Ich domácim štadiónom je štadión v hlavnom meste Samoy v Apii a volá sa "Toleafoa J.S Blatter Soccer Stadium". Pomenovaný je po Seppovi Blatterovi.
Braisia

Braisia (, ) je v gréckej mytológii dcéra cyperského kráľa Kinyra a jeho manželky Metharmy.
Braisia bola podľa antického autora Apollodora z Atén, dcéra cyperského kráľa Kinyra, ktorá mala dve sestry, Laogoru a Orsediku a bratov Oxypora a Adónida (podľa tejto verzie, podľa inej bol Adónis plodom incestného vzťahu Kinyra a jeho dcéry Myrrhy).
Max Dessoir

Max Dessoir (* 8. február 1867 – † 19. júl 1947) bol nemecký filozof, psychológ a teoretik estetiky.
Život.
Dessoir sa narodil v Berlíne. Získal doktorát na univerzitách v Berlíne (filozofia, 1889) a Würzburgu (medicína, 1892). Bol profesorom v Berlíne od roku 1897 až do roku 1933, kedy mu nacisti zakázali učiť. Zomrel v Königsteine.
Atlas of Seeds and Fruits of Central and East-European Flora

Atlas of Seeds and Fruits of Central and East-European Flora (doslova: "Atlas semien a plodov rastlín strednej a východnej Európy") je publikácia v anglickom jazyku, ktorá vyšla v roku 2007 vo vydavateľstve Axel Springer AG. Jej autormi sú slovenskí botanici Vít Bojňanský a jeho dcéra Agáta Fargašová. Uvádza sa v nej 4768 druhov rastlín, pôvodných, inváznych a pestovaných v oblasti Karpát - na území deviatich štátov: Slovenska, Česka, Rakúska, Maďarska, Poľska, Ukrajiny, Bieloruska, Rumunska a Moldavska.
Podľa Evy Pauditšovej z PF UK ide o celosvetovo unikátnu publikáciu, svojím rozsahom, zameraním aj na semená, rozlohou obsiahnutej oblasti a ilustračným stvárnením.
Kenaančina

Kenaančina alebo lešon K(e)naan môže byť v stredoveku:
Kenaančina môže byť aj kanaančina
Gustave Schlumberger

Gustave Schlumberger (* 17. október 1844, Guebwiller – † 9. máj 1929, Paríž) bol francúzsky historik a numizmatik. 
Životopis.
Ako víťaz štipendia študoval Schlumberger medicínu v Paríži, počas prusko-francúzskej vojny (1870–1871) pôsobil ako zdravotník. Po dokončení štúdia sa nestal lekárom, ale venoval sa historickému a numizmatickému štúdiu. Cestoval do Ríma a na Blízky východ, tiež do Nemecka. Jeho výskum bol zameraný na križiacke výpravy a Byzantskú ríšu. V roku 1884 sa stal členom Académie des inscriptions et belles-lettres ako nástupca archeológa Alberta Dumonta a bol členom Société des Antiquaires de France. Od roku 1878 bol tiež rytierom Čestnej légie. V roku 1906 sa stal členom-korešpondentom Bavorskej akadémie vied.
Puleia

Puleia je dedina na ostrove Savai’i v Samoe. Nachádza sa na juhovýchode ostrova. Patrí pod volebný obvod "Palauli Le Falefa", ktorý je súčasťou okresu Palauli.
Geografia.
Dedina sa nachádza v južnom pobreží ostrova Savai’i. Na západ od dediny sa nachádza dedina Gataivai, východ dedina Satupa’itea a na sever dedina Sili.
Cez dedinu preteká rieka Sili, sa na pobreží vlieva do Tichého oceánu a zároveň vytvára menšie vodopády Mu Pagoa Waterfall.
Populácia.
Dedina ma podľa posledného sčítania (2011) 235 obyvateľov.
Mu Pagoa Waterfall

Mu Pagoa Waterfall (doslova "Vodopády Mu Pagoa") sú vodopády na ostrove Savai’i v Samoe. Nachádzajú sa na južnom pobreží ostrova pri dedine Puleia. Pôvodne by to malo byť len ústie rieky Sili do Tichého oceánu, ale veľký spád vytvoril tieto vodopády.
Melicher (priezvisko)

Melicher je slovenské priezvisko odvodené od mena Melichar. Najčastejšie je v Piešťanoch, Pobedime (okres Nové Mesto nad Váhom), Hronských Kľačanoch (okres Levice), Cinobani (okres Lučenec) a Novom Meste nad Váhom. V Česku sa vyskytuje najčastejšie v Prahe.
Známi nositelia.
Pozri v článku Melicher.
Baar (Švajčiarsko)

Baar je švajčiarske mesto, ktoré sa nachádza v strednom Švajčiarsku v kantóne Zug. Baar leží severne od mesta Zug, hlavného mesta kantónu. 
Prvý raz sa spomína v roku 1045 pod názvom "Barra".
Obyvateľstvo.
Dnes má mesto okolo 22-tisíc obyvateľov, čo robí z Baaru druhé najväčšie mesto kantónu Zug. Podiel cudzincov na obyvateľstve bol v roku 2008 27 %.
60 % obyvateľov sú katolíci, 15 % evanjelicko-reformovaní, 10 % bez vyznania a okolo 15 % vyznáva iné vierovyznanie (najmä pravoslávie a islam).
Divadlo na Orlí

Divadlo na Orlí je divadelná scéna (hudobno-dramatické laboratórium) študentov Janáčkovej akadémie múzických umení v ulici Orlí v centre mesta Brna. Budova bola postavená v rokoch 2010 – 2012, divadlo bolo otvorené 24. októbra 2012.
Budova.
Základný kameň divadelnej budovy bol položený 23. októbra 2010.
Projekt JAMU na divadelnú budovu v mieste provizórne zastevenej priehlbiny pri minoritskom kláštora, ktorá bola vytvorená zbúraním dvoch domov vybombardovaných na konci druhej svetovej vojny, vznikol v rokoch 2003 – 2009 vďaka verejnej architektonickej soutěži, jeho autori sú Milan Rak a Alena Režná z ARCHTEAMu a Pavel Rada (RadaArchitekti). Na mieste zostali zachováné barokové pivnice, které boli zrekonštruované a určené pre vináreň, v podzemí je tiež nahrávacie štúdio. V prízemí sa nachádza otvorený vestibul a kaviareň. Uličná časť budovy je nižšia s fasádou tvorenou bielymi betónovými panelmi, nachádza sa tu foyer pre návštevníkov. Zadná, šesťpodlažná časť stavby s hlavnou sálou (kapacita 150 divákov) a skúšobňami má fasádu čiernej farby.
Investorom budovy bola Janáčkova akademie múzických umění v Brně, zhotoviteľom firmy UNISTAV a OHL ŽS. Náklady na stavbu dosiahli čiastky 213 miliónov korún, celkové náklady vrátane vybavenia činili 343 miliónov korún.
Budova divadla bola ocenená 1. miestom v kategórii Stavby občianskej vybavenosti v súťaži Stavba Juhomoravského kraja 2012, ocenená bola tiež v kategórii Novostavba v rámci Grand Prix architektov 2013.
Prevádzka.
Divadlo bolo slávnostne otvorené 24. októbra 2012 spolu s premiérov muzikálového predstavenia "Footloose / Tanec není zločin". Programovo sa zameralo na uvádzanie muzikálových a operných predstavení, zatiaľ čo takmer 60 rokov pôsobiace Studio Marta zostalo vyhradené skôr činoherným projektom. V prvej sezóne divadla boli napríklad uvedené napr. muzikály "Tanečný maratón na Steel Pier" a 'Pokrevné sestry" či operné predstavenie "Krásky a zvieraťa" od Miloslava Ištvana a Smetanovej Predanej nevesty v komiksovej úprave.
Studio Marta

Studio Marta je divadelná scéna Divadelnej fakulty JAMU v Brne, na ktorej pôsobia študenti ateliérov scénografie, réžie, divadelného manažérstva a javiskovej javiskovej techniki, dramaturgie, dramatickej výchovy, výchovnej dramatiky pre nepočujúcich a činoherného herectva.
Divadlo sa nachádza v pivničných priestoroch obytného domu postaveného začiatkom 30. rokov 20. storočia. Ide o dom na ulici Bayerova, popisné číslo 575, orientačné číslo 5 vo Veveří, súčasti mestskej časti Brno-střed. Divadelné štúdio tu vybudovali študenti pedagogickej školy. Začalo pôsobiť v roku 1952, päť rokov po formálnom vzniku samotnej JAMU. V rokoch 1990–1991 prešlo rekonštrukciou podľa návrhu ing. arch. Jana Konečného. Vyhcádza z koncepcie variabilnej divadelnej dielne s meniteľným priestorom. Po otvorení muzikálovej a opernej scény JAMU, Divadla na Orlí v roku 2012 zostala Marta scénou orientovanou na činoherné inscenácie.
V rokoch 1989 až 2000 studio viedol Jaroslav Tuček. a potom Jan Kolegar.
Podľa vlastných údajov štúdiu na svojích doskách uvádza 12 premiérových titulov a 125 predstavení ročne a radí sa k najnavštevovanejším divadelným scénam v Česku.
Medzi významné inscenácie uvedené v Marte v 21. storočí patria napríklad muzikál Jiřího Suchého podľa Erbenovej "Kytice"., "Rodinná oslava" (2005) podľa filmu rovnakého názvu Thomasa Vinterberga, moderné pojatie hry Heinricha von Kleista "Princ Homburský" (2012), predstavenie fyzického divadla Karine Ponties "Pisum Sativum" (2012).
Lisická

Lisická (slovenský ženský variant priezvisk Lisický, Lisicki, Lisickij) môže byť:
Lisický (priezvisko)

 Lisický je slovenské a české priezvisko. Najčastejšie je v okrese Trnava, najmä v Horných Orešanoch a Trnave. V Česku je najčastejšie v Prostějove.
Známi nositelia.
Pozri v článku Lisický.
Lisickij

Lisickij () môže byť:
Kanaančina

Kanaančina môže byť:
Cyklón na Samoe (1889)

Cyklón na Samoe bola tropická cyklóna, ktorá v marci roku 1889 zasiahla Samou. Bolo zničených veľa prístavov vrátane hlavného prístavu v Apii, ktorý bol zasiahnutý 15. marca 1889. Búrka potopila sedem lodí a zomrelo viac ako 200 ľudí, zväčša námorníci.
Cyklón.
V marci 1889 v prístave prevládali nemecké a americké lode. Veľmi sa im darilo obchodovať na ostrovoch Samoa. Taktiež sa tu objavovali britské lode, ktorých ale bolo pomenej.
V dňoch prichádzajúcej katastrofy sa zahraniční námorníci nevedeli zmieriť s menším ziskom, tak aj napriek tomu, že sa blížil cyklón, neposlúchli rozkaz na opustenie prístavu. Keďže prístav v Apii má voľný výbežok do Tichého oceánu lode, ktoré neboli ukotvené, ale ktoré obchodovali, odplavilo. Stalo sa tak 15. marca 1889. Lode „hádzalo“ z jednej strany na druhú. 
Keď cyklón udrel výsledok bol katastrofálny. Miestni ľudia si vzali všetky veci do bezpečia, keďže zažili už podobné cyklóny. Sťahovali sa viac do vnútrozemia.
Potopených bolo šesť lodí zo siedmich. Tri lode "USS Trenton", "USS Nipsic" a "USS Vandalia" patrili USA a tri lode "SMS Olga" "SMS Eber" a "SMS Adler" patrili Nemecku. Posledná siedma loď odplávala skôr, ako cyklón zaútočil v plnej sile. Bola to loď "Calliope", britského pôvodu. 
Pri katastrofe zomrelo najmenej 200 ľudí z toho väčšina boli námorníci lodí.
Táto katastrofa sa často poukazuje ako príklad zmyslu života pred ctižiadostivou závislosťou po zisku.
Aj napriek tejto katastrofe sa zahraniční obchodníci nepoučili a tvrdohlavo obchodovali naďalej.
Bartosz Arłukowicz

Bartosz Adam Arłukowicz (* 30. december 1971, Resko Západopomoranské vojvodstvo, Poľsko) je poľský politik, lekár, odborný asistent na Lekárskej akadémii v Štetíne, od roku 2007 člen Sejmu a minister zdravotníctva od roku 2011 do 2015.
Životopis.
Absolvoval štúdium na lekárskej akadémii v Štetíne. Od roku 2002 do roku 2007 pôsobil v mestskej rade mesta Štetín.
Pôvodne člen strany Sojusz Lewicy Demokratycznej. 11. mája 2004 z tejto strany vystúpil a stal sa členom strany Socjaldemokracja Polska. Neúspešne kandidoval v roku 2005 v parlamentných voľbách do Sejmu. Stal sa predsedom SDPL na Západnom Pomoransku. V roku 2006 bol v miestnych voľbách šéfom volebného štábu Jaceka Piechota. V parlamentných voľbách v roku 2007 bol s 21543 hlasmi (na kandidátke Lewica aj demokracji) zvolený pre volebný obvod Štetína do Sejmu. Bol členom Výboru Sejmu pre hospodárske záležitosti a zdravotníctvo. V roku 2011 potvrdil pri voľbách svoj mandát.
Od 22. apríla 2008 je členom novo vznikajúcej skupiny SDPL-Nova Lewica. Dňa 18. novembra 2011 sa stal ministrom zdravotníctva vo vláde Donalda Tuska.
Idomeneus (syn Deukalióna)

Idomeneus alebo Ídomeneus (, ) je v gréckej mytológii syn a nástupca krétskeho kráľa Deukalióna, vnuk kráľa Minoa.
Krétsky kráľ Idomeneus bol mocný vládca. Podľa Homéra mal pod svojou mocou až sto miest. Ako mnoho iných v tom čase, aj on bol jedným z nápadníkov krásnej Heleny, ktorá si nakoniec vybrala za manžela spartského kráľa Menelaa. Keď bola Helena neskôr unesená trójskym princom Paridom, neváhal prijať výzvu mykénskeho Agamemnóna na ťaženie proti Tróji. Pred Tróju potom priviedol jeden z najsilnejších oddielov na 80 lodiach.
Aj keď už nepatril medzi najmladších, v trójskej vojne v ničom nezaostával. Patril medzi najlepších achájskych vodcov, ktorý vynikal v boji s oštepom. V boji zabil až trinásť bojovníkov a nebál sa postaviť aj proti veliteľovi trójskych vojsk Hektorovi. Ako v boji, tak aj vo vojnovej rade mal rovnakú vážnosť. Na sklonku vojny bol vybraný medzi achájskych hrdinov, ktorí sa dostali v trójskom koni za hradby mesta a dobyli hrad trójskeho kráľa Priama.
Z vojny sa so svojim vojskom do vlasti šťastlivo vrátil, ale doma ho čakali nepríjemnosti. Počas jeho neprítomnosti mu na Kréte eubojský kráľ Nauplios zničil desať miest a okrem toho mu svojimi intrigami zničil aj manželstvo. Podľa niektorých pohomérskych autorov, Idomeneus zomrel na Kréte o desať rokov po návrate.
Iní autori však tvrdia, že ho Kréťania z Kréty vyhnali, pretože nesplnil svoj sľub daný bohu Poseidónovi, že pokiaľ na mori nestroskotá, po návrate obetuje prvé čo uvidí. Idomeneus uvidel syna, ktorý ho išiel privítať. Podľa jednej verzie sľub splnil a vyhnali ho pre krutosť, podľa druhej, sľub nesplnil a vyhnali ho pre bezbožnosť. Antický autor Vergílius píše, že sa potom odsťahoval do Kalábrie, kde pod Sallentínskym pohorím založil mesto.
Al-Fráita

Al-Fráita (iný prepis: Al-Fráʼita; arabským písmom: الفرائطة) alebo po francúzsky Fraïta je mesto v Maroku. Nachádza sa v regióne Murrákuš-Tánsíft-Al-Hawz, juhovýchodne od mesta Al-Kal’a as-Srágna (El Kela Es-Sraghna). V roku 2004 tu žilo 10 555 obyvateľov.
Zdĺhavé reumatické choroby srdca (MKCH-10)

I05 - I09: Zdĺhavé reumatické ochorenia je položka z medzinárodnej klasifikácie chorôb. Patrí do IX. kapitoly MKCH-10 - Choroby obehovej sústavy.
Hypertenzné choroby (MKCH-10)

I10 - I15: Hypertenzné choroby je položka z medzinárodnej klasifikácie chorôb. Patrí do IX. kapitoly MKCH-10 - Choroby obehovej sústavy.
Nezahŕňa:
Ischemické choroby srdca (MKCH-10)

I20 - I25: Ischemické choroby srdca je položka z medzinárodnej klasifikácie chorôb. Patrí do IX. kapitoly MKCH-10 - Choroby obehovej sústavy.
Infarkt myokardu špecifikovaný ako akútny alebo trvajúci od začiatku 4 týždne (28 dní) alebo menej.
Cor pulmonale a choroby pľúcneho obehu (MKCH-10)

I25 - I28: Cor pulmonale a choroby pľúcneho obehu je položka z medzinárodnej klasifikácie chorôb. Patrí do IX. kapitoly MKCH-10 - Choroby obehovej sústavy.
Iné choroby srdca (MKCH-10)

I30 - I52: Iné choroby srdca je položka z medzinárodnej klasifikácie chorôb. Patrí do IX. kapitoly MKCH-10 - Choroby obehovej sústavy.
Zahŕňa akútny perikardový výpotok, nezahŕňa akútnu reumatickú perikarditídu (I01.0)
Nezahŕňa nešpecifikované kardiovaskulárne poruchy pri chorobách zatriedených inde (I98.-*).
Chrysippos

Chrysippos () môže byť:
Sankei-en

Sankei-en () je japonský štýl záhrady neďaleko mesta Jokohama v Japonsku. Záhrada vznikla v roku 1906 zásluhou Tomitara Haru. Vytvoril tu budovy v tradičnom japonskom štýle.
Celková plocha "Sankei-en" je 175 km². Delí sa na vnútornú a vonkajšiu záhradu. Vo vnútornej sa nachádza mnoho rybníkov a potokov, zvlnené cesty, historické budovy a ázijské druhy rastlín. Vo vonkajšej zasa hlavný rybník, viaceré čajovne a trojposchodová pagoda. 
Japonská vláda vyhlásila záhradu za významnú kultúrnu pamiatku mesta Jokohama. Záhrada je populárna hlavne na jar, kedy kvitnú japonské čerešne sakury.
Insei

Insei bola špecifická forma vlády v Japonsku využívaná v období Heian. Keď vládnuci cisár abdikoval a odišiel žiť do kláštora, udržal si naďalej moc aj vplyv. Preto sa niekedy tento druh vlády nazýva aj "kláštorná". Cisári, ktorí sa rozhodli takto ukončiť svoju pozíciu vládcu, potom pôsobili aj naďalej v politike a pomáhali vyvažovať vplyv rodu Fudžiwara. Titul a povinnosti vladára preberal vybraný následník. 
Tento systém zaviedol cisár Širakawa v roku 1086.
Krystyna Szumilasová

Krystyna Maria Szumilas (* 28. jún 1956, Knurów, Poľsko) je poľská politička, členka strany Platforma Obywatelska. Od roku 2011 do 2013 bola ministerkou národného vzdelávania.
Životopis.
V roku 1983 absolvovala štúdium na Sliezskej univerzite na katedre matematiky, fyziky a chémie. Nasledoval postgraduálny kurz informatiky. Už v rokoch 1975-1991 pôsobila ako učiteľka základnej školy # 6 v Knurówe. Od roku 1991 do roku 1995 bola zodpovedná za vzdelávanie v meste Knurów. Zároveň bola v rokoch 1990-1994 členkou rady mesta a v rokoch 1998 až 2001 rady Powiats Gliwice. 
Kandidovala v parlamentných voľbách v roku 2001 za Platforma Obywatelska a získala prvýkrát miesto v Sejme. Aj v parlamentných voľbách v roku 2005 s 16 105 hlasmi, a v predčasných voľbách v roku 2007 s 27 100 hlasmi, získala mandát. Od 18. novembra 2011 do 2013 bola ministerkou národného vzdelávania.
Je vydatá a má tri deti.
Alfa Doradus

Alfa Doradus (α Dor/ α Doradus/ Alpha Doradus) je s magnitúdou 3,27 najjasnejšia hviezda súhvezdia Mečiar. Má zdanlivého sprievodcu, ktorého uhlová vzdialenosť sa udáva v rozsahu 77,7” – 82” s magnitúdou udávanou v rozsahu 9,8 – 11,4. Samotná hlavná zložka je veľmi tesnou dvojhviezdou, ktorej zložky delí len niekoľko desatín uhlovej sekundy. V skutočnosti to predstavuje vzdialenosť necelých 10 AU. Ich orbita je však veľmi výstredná a vzájomná vzdialenosť hviezd sa mení v rozsahu až 1,9 – 17,5 AU. Jasnejšia zložka s označením A je biely obor s magnitúdou 3,64, jej sprievodca triedy B9 je podobor s magnitúdou 4,55. Ich svietivosti sú 157- a 68-násobkom slnečnej svietivosti, priemery 2,8- a 1,9-násobkom slnečného priemeru a hmotnosti 3,0 a 2,7-násobkom hmotnosti Slnka.
Cievne choroby mozgu (MKCH-10)

I60 - I69: Cievne choroby mozgu je položka z medzinárodnej klasifikácie chorôb. Patrí do IX. kapitoly MKCH-10 - Choroby obehovej sústavy.
Nezahŕňa:
Choroby tepien, tepničiek a vlásočníc (MKCH-10)

I70 - I79: Choroby tepien, tepničiek a vlásočníc je položka z medzinárodnej klasifikácie chorôb. Patrí do IX. kapitoly MKCH-10 - Choroby obehovej sústavy.
I79 - CHOROBY TEPIEN, TEPNIČIEK A VLÁSOČNÍC PRI CHOROBÁCH ZATRIEDENÝCH INDE
Choroby žíl, miazgových ciev a uzlín nezatriedené inde (MKCH-10)

I80 - I89: Choroby žíl, miazgových ciev a uzlín nezatriedené inde je položka z medzinárodnej klasifikácie chorôb. Patrí do IX. kapitoly MKCH-10 - Choroby obehovej sústavy.
Iné a nešpecifikované choroby obehovej sústavy (MKCH-10)

I95 - I99: Iné a nešpecifikované choroby obehovej sustavy je položka z medzinárodnej klasifikácie chorôb. Patrí do IX. kapitoly MKCH-10 - Choroby obehovej sústavy.
Janko Čeman

Janko Čeman, obč. m. Michal Kámaň (* 30. september 1922 – † 29. september 1987) bol slovenský spisovateľ.
Po skončení ľudovej školy pracoval ako poľnohospodár v srbskej obci Pivnice. Považuje sa za najtypickejšieho predstaviteľa dedinskej poviedky v povojnovom období slovenskej vojvodinskej literatúry.
Chrysippos (syn Pelopa)

Chrysippos (, ) je v gréckej mytológii syn élidského kráľa Pelopa a nymfy Axiochy.
O Chryssippovom živote antické mýty mlčia, zaznamenávajú len jeho smrť. Podľa jednej verzie ho dala zavraždiť Pelopova manželka Hippodameia, aby tak pomstila Pelopovu neveru s nymfou Axiochou, ktorej plodom bol nemanželský syn Chrysippos. Postavenie Chrasippa bolo v rodine už od začiatku zložité, jeho macocha, ako aj nevlastní bratia ho nemali radi, lebo ho pokladali za možného uchádzača o trón. Hippodameia preto naviedla svojich synov Atrea a Thyesta, aby Chrysippa zabili(podľa Plutarcha ho zabila Hippodameia mečom v spánku). Keď ju potom Pelops obvinil z vraždy, spáchala samovraždu.
Podľa inej verzie, spáchal Chrysippos samovraždu, potom ako bol unesený tébskym kráľom Laiom, ktorý zneužil jeho krásu a mladosť.
Chrysippova smrť mala v oboch prípadoch za následok strašnú kliatbu, ktorá určila osudy mnohým postavám dvoch najvýznamnejších cyklov gréckych mýtov. Prvá, mýtu o trójskej vojne, druhá, mýtu o Oidipovi.
Keď sa Pelops dozvedel, že jeho synovia Atreus a Thyestes Chrysippa zavraždili, preklial ich a oni potom vo vzájomnom boji zahynuli. Po rokoch zomrel rukou vraha aj Atreov syn Agamemnón a Thestov syn Aigisthos. V druhom mýte preklial Pelops Laia, aby zomrel rukou svojho syna, čo sa neskôr naozaj aj stalo. Zavraždil ho vlastný syn Oidipus.
Zacharie Astruc

Zacharie Astruc (* 8. február 1833, Angers - 24. máj 1907, Paríž), bol francúzsky umelecký kritik, novinár, básnik, skladateľ, maliar a sochár. 
Životopis.
Astruc pracoval ako novinár a kritik umenia pre časopisy "Echo du Nord" a "Pays". Neskôr založil časopis "Mascarille" a v roku 1872 v Madridu "L'espagne nouveau". Navyše, on bol ko-editorom literárne kolekcie "Le quart d'heure".
Univerzálny Astruc hral dôležitú úlohu na parížskej umeleckej scéne druhej polovice 19. storočia. Poznal sa s Henri Fantin-Latourom a Edouardom Manetom. Astruc bol jedným z prvých zástancov maliarstva Maneta a napísal báseň na jeho obraz "Olympia". Portrét Astruca vytvoril Frédéric Bazille aj Monet. Vo svojich spisoch hájil napríklad Clauda Moneta a Alphonse Legrose. Medzi jeho priateľmi bol tiež maliar Emile Auguste Carolus-Duran. Neskôr sa venoval maliarstvu a sochárstvu. Jeho "Predajca masiek" v Jardin du Luxembourg je jedným z jeho najznámejších diel.
Mini

Mini môže byť:
KHL 2009/2010

Sezóna KHL 2009/2010 je druhým ročníkom KHL. Sezóna sa začala 10. septembra 2009, zmenila sa štruktúra ligy a pre finančné problémy odchádzajúci Chimik Voskresensk nahradil Avtomobilist Jekaterinburg. Sezóna trvala do 27. apríla 2010, keď titul získalo Ak Bars Kazaň, keď si vo finále poradilo s Balašichu 4:3 na zápasy.
Víťazom základnej časti sa opäť stala Ufa, ktorá vyhrala základnú časť navlas rovnakým výsledkom 129 bodov v 56 zápasoch. Najproduktívnejším hráčom základnej časti bol opäť Sergej Moziakin z tímu Atlant Mytišči s bilanciou 66 bodov (27+39). Najlepším strelcom základnej časti sa stal Marcel Hossa s 35 gólmi a najviac asistencií zaznamenal Alexej Jašin 46.
KHL 2008/2009

Premiérová sezóna KHL 2009/2010 sa začala 2. septembra 2008. Víťazom základnej časti sa stal Salavat Julajev Ufa so 129 bodmi z 56 zápasov. Najlepším hráčom základnej časti bol Sergej Moziakin so 76 bodmi za 34 gólov a 42 asistencií. V play-off bolo veľkým prekvapením vyradenie Ufy Avangardom Omsk, ktorý skočil na 16. mieste v základnej časti. Gagarinov pohár vyhral Ak Bars Kazaň, keď v dramatickom finále porazil Lokomotiv Jaroslavľ 4:3 na zápasy.
Trofeje a ocenenia.
V prvej sezóne vyhral kanadské bodovanie útočník Atlantu Mytišči Sergej Moziakin, ktorý nazbieral 76 bodov v 56 zápasoch za 34 gólov a 42 asistencií. Najlepší strelec minulej sezóny bol český zakončovateľ Metallurgu Magnitogorsk Jan Marek s 35 gólmi. Najlepšími brankármi podľa počtu výhier boli Georgij Gelašvili (30), Alexandr Jeriomenko (27), Konstantin Barulin (24), Ray Emery, Martin Prusek a Vitalij Jeremejev (22).
Gagarinov pohár získal Ak Bars Kazaň, ocenenie najlepší hráč za základnú časť získal Denis Zaripov, za play-off toto ocenenie získal kapitán Ak Bars Kazaň Alexej Morozov. Čerepanovovu trofej (nováčik roku) získal Ilia Proskuriakov.
Juan Calzadilla

Juan Calzadilla (* 1931, Altagracia de Orituco) je venezuelský spisovateľ a umelec.
Študoval na Universidad Central de Venezuela a Instituto Pedagógico Nacional. Je členom skupiny El techo de la ballena (1961) a časopisu "Imagen" (L984).
Vo svojich knihách sa zaoberá predovšetkým umením. Napísal tiež niekoľko biografií venezuelských umelcov ako Artura Micheleny a Armanda Reveróna.
KHL All-Star Game

The Kontinental Hockey League All-Star Game () je exhibičný zápas ľadového hokeja, ktorý sa hrá každý rok v KHL. Tohoto zápasu sa zúčastňujú výbery najväčších hviezd KHL. Hráčov z časti vyberajú fanúšikovia, manažéri NHL, novinári a doplňujú ich tréneri All-stars výberov.
Kúty (Prešov)

Kúty sú mestská časť Prešova, nachádzajúca sa v severnej časti mesta. Nachádza sa tam štvrť rodinných domov a záhradkárska osada. V tejto mestskej časti žije okolo 65 ľudí. Sídli tu viacero subjektov, okrem iného aj prešovské pracovisko automobilových opravovní Ministerstva vnútra SR a športovo-rekreačný areál Ranč Pohoda. Štvrť začína ulicou K Surdoku, ktorú tvorí individuálna bytová výstavba a množstvo obchodných a výrobných spoločností. Cesta za Kútami pokračuje ďalej do štvrte Surdok. V súčasnosti prebieha na mieste bývalej záhradkárskej osady výstavba novej rezidenčnej štvrte Záhradné sady. Štvrte Kúty a Surdok sú obsluhované linkou 41 prešovskej mestskej hromadnej dopravy.
Agen

Agen môže byť:
Zátoňská hora

Zátoňská hora môže byť:
Castletown (Man)

Castletown () je mesto ležiace na juhu ostrova Man, korunnej dependencie britskej koruny v Írskom mori. Castletown bol sídlom Tynwaldu, vlády ostrova, do roku 1869, kedy sa presunul do dnešného hlavného mesta - Douglasu. Geograficky leží vo farnosti Malew, ale administratívne je samostatný.
Dejiny.
Castletown je bývalé hlavné mesto ostrova Man a sídlo Tynwaldu. Jeho história siaha až do roku 1090. Rybárske lode ešte aj dnes vyrážajú na more z miestneho prístavu. Komerčná doprava do prístavu skončila v 70. rokoch 20. storočia, napriek rozvoju priemyslu a finančníctva v oblasti. Prvé telefóny sa objavili v Castletown v roku 1901.
Obyvateľstvo.
Podľa výsledkov sčítania 2011 žije v Castletowne 3 093 obyvateľov, čo z neho robí 4. najväčšie (keďže sú na ostrove len štyri mestá tak aj zároveň najmenšie) mesto na ostrove. Z údajov je zrejmé, že napriek rastu počtu obyvateľov ostrova je vývin v Castletowne odlišný - jeho populácia stagnuje. Vývoj počtu obyvateľov prináša tabuľka:
Súdna sieň (seriál)

Súdna sieň je slovenský reality seriál zo súdneho prostredia. Seriál mal premiéru 2. septembra 2008 na JOJ. Seriál sa už od svojho začiatku vysiela o 18:00, pred večernými novinami. V každej epizóde hrajú iní herci, resp. neherci; jediné nemenné postavy sú dvaja sudcovia, ktorí sa striedajú. Od konca roka 2017 sa vysielajú len reprízy, resp. už sa nenatáčajú premiéry.
Zajsan

Zajsan môže byť:
Arturo Michelena

Arturo Michelena (* 16. jún 1863, Valencia - † 29. júl 1898, Caracas) bol venezuelský maliar.
Životopis.
Maľovať začal pod vedením svojho otca už v detstve. Cestoval do Paríža, kde študoval na Académie Julian. Bol prvý venezuelský umelec, ktorý mal úspech aj v zahraničí a spolu s Rojasom (1857-1890) a Tovarom (1827-1902) patril k najvýznamnejším venezuelským maliarom 19. storočia.
Podľa neho je pomenované Museo Arturo Michelena v Caracase.
Chejl ha-sade

Chejl ha-sade (: חיל השדה, skratka Chiš, : חי"ש) bol vojenský zbor, ktorý vytvorila Hagana roku 1939 v britskej mandátnej Palestíne, po rozpustení menších mobilných jednotiek Plugot ha-sade ("Foš"). Spoločne s Chejl ha-mišmar a Palmach šlo o hlavný pozemný zbor Hagany.
V rámci židovských vojenských kapacít znamenal prelom rok 1939, kedy bol z mandátnej Palestíny prevelený Orde Wingate a Plugot ha-sade boli nahradené menej mobilným, zato ale stálym zborom Chejl ha-sade. Tento vojenský útvar tvorili muži so základným vojenským výcvikom. Samotný útvar sa ďalej delil na jednotky domobrany a Chejl ha-mišmar. Zvláštnou jednotkou boli Špeciálne nočné oddiely, ktoré sa zapojovali do protiteroristickej vojny proti Arabom.
Jednotky.
Chel Sade bol zložený z nasledujúcich brigád:
Douglas

Douglas môže byť:
KHL 2013/2014

Sezóna KHL 2013/2014 bola šiestym ročníkom KHL. Chorvátsky KHL Medveščak sa stal istým tímom, ktorý získal miesto v KHL. V tejto sezóne sa chcel dostať do KHL aj klub HC Miláno Vipers, ako zástupca Talianska. Do KHL od novej sezóny pristupil aj hokejový klub z Vladivostoku.
Castletown

Castletown môže byť:
Ambert (obvod)

Ambert je obvod v departemente Puy-de-Dôme a regióne Auvergne vo Francúzsku. Člení sa ďalej na 8 kantónov a 55 obcí.
Aurillac (obvod)

Aurillac je obvod v departemente Cantal a regióne Auvergne vo Francúzsku. Člení sa ďalej na 12 kantónov a 96 obcí.
Brioude (obvod)

Brioude je obvod v departemente Haute-Loire a regióne Auvergne vo Francúzsku. Člení sa ďalej na 10 kantónov a 113 obcí.
Clermont-Ferrand (obvod)

Clermont-Ferrand je obvod v departemente Puy-de-Dôme a regióne Auvergne vo Francúzsku. Člení sa ďalej na 25 kantónov a 119 obcí.
Axioché

Axioché alebo Axiocha (, ) je v gréckej mytológii nymfa, matka Chrysippa z Élidy.
Nymfa Axioché a élidský kráľ Pelops boli rodičmi Chrysippa. Násilná smrť ich syna Chrysippa mala za následok strašnú kliatbu, ktorá predurčila osudy mnohým postavám dvoch najvýznamnejších cyklov gréckych mýtov, mýtu o trójskej vojne a mýtu o Oidipovi. (podľa Plutarcha bol Chrysippos synom Pelopa a nymfy Danais.)
Choroby dýchacej sústavy (MKCH-10)

CHOROBY DÝCHACEJ SÚSTAVY (MKCH-10, J00 - J99) sú klasifikované ako X. kapitola Medzinárodnej klasifikácie chorôb.
Obsahuje tieto skupiny položiek
Nezahŕňa:
Akútne infekcie horných dýchacích ciest (MKCH-10)

J00 - J06: Akútne infekcie horných dýchacích ciest je položka z medzinárodnej klasifikácie chorôb. Patrí do X. kapitoly MKCH-10 - Choroby dýchacej sústavy.
Nezahŕňa nešpecifikovanú chronickú obštrukčnú chorobu pľúc s akútnou exacerbáciou (J44.1).
Issoire (obvod)

Issoire je obvod v departemente Puy-de-Dôme a regióne Auvergne vo Francúzsku. Člení sa ďalej na 9 kantónov a 116 obcí.
Mauriac (obvod)

Mauriac je obvod v departemente Cantal a regióne Auvergne vo Francúzsku. Člení sa ďalej na 6 kantónov a 55 obcí.
Chrípka - influenza a zápal pľúc - pneumónia (MKCH-10)

J10 - J18: Chrípka - influenza a zápal pľúc - pneumónia je položka z medzinárodnej klasifikácie chorôb. Patrí do X. kapitoly MKCH-10 - Choroby dýchacej sústavy.
Montluçon (obvod)

Montluçon je obvod v departemente Allier a regióne Auvergne vo Francúzsku. Člení sa ďalej na 12 kantónov a 106 obcí.
Moulins (obvod)

Moulins je obvod v departemente Allier a regióne Auvergne vo Francúzsku. Člení sa ďalej na 12 kantónov a 111 obcí.
Le Puy-en-Velay (obvod)

Le Puy-en-Velay je obvod v departemente Haute-Loire a regióne Auvergne vo Francúzsku. Člení sa ďalej na 16 kantónov a 103 obcí.
Riom (obvod)

Riom je obvod v departemente Puy-de-Dôme a regióne Auvergne vo Francúzsku. Člení sa ďalej na 13 kantónov a 137 obcí.
Saint-Flour (obvod)

Saint-Flour je obvod v departemente Cantal a regióne Auvergne vo Francúzsku. Člení sa ďalej na 9 kantónov a 109 obcí.
Thiers (obvod)

Thiers je obvod v departemente Puy-de-Dôme a regióne Auvergne vo Francúzsku. Člení sa ďalej na 6 kantónov a 43 obcí.
Vichy (obvod)

Vichy je obvod v departemente Allier a regióne Auvergne-Rhône-Alpes. Člení sa ďalej na 11 kantónov a 103 obcí.
Yssingeaux (obvod)

Yssingeaux je obvod v departemente Haute-Loire a regióne Auvergne vo Francúzsku. Člení sa ďalej na 9 kantónov a 44 obcí.
Ambert

Ambert môže byť:
Issoire

Issoire môže byť:
Yssingeaux

Yssingeaux môže byť:
Brest (obvod)

Brest je obvod v departemente Finistère a regióne Bretónsko vo Francúzsku. Člení sa ďalej na 20 kantónov a 80 obcí.
Zoznam sídiel na Mane

Toto je zoznam sídel na Mane. 
Všetky označenia sú v angličtine, názvy v mančine sú napísané "kurzívou".
Sídla v rámci štatistického administratívneho členenia Manu.
V rámci administratívneho členenia na štatistické účely je na ostrove Man 16 farností, 4 mestá a 4 dediny.
Mestá.
Oficiálne sú na ostrove Man štyri mestá:
Dediny (v širšom zmysle).
Oficiálne dediny na ostrove sú:
Farnosti.
Farnosti na ostrove sú (na prvej úrovni je uvedený sheading, do ktorého patria):
Menšie sídla.
Ostatné význačné sídla na samotnom ostrove Man, bez oficiálneho (administratívneho) postavenia, sú:
Okrem samotného ostrova Man spravuje jeho vláda tri blízke ostrovčeky: Calf of Man (súčasť farnosti Rushen), St Patrick's Isle (súčasť mesta Peel) a St Michael's Isle (súčasť farnosti Malew).
Châteaulin (obvod)

Châteaulin je obvod v departemente Finistère a regióne Bretónsko vo Francúzsku. Člení sa ďalej na 7 kantónov a 61 obcí.
Dinan (obvod)

Dinan je obvod v departemente Côtes-d’Armor a regióne Bretónsko vo Francúzsku. Člení sa ďalej na 12 kantónov a 101 obcí.
Fougères-Vitré

Fougères-Vitré je obvod v departemente Ille-et-Vilaine a regióne Bretónsko vo Francúzsku. Člení sa ďalej na 12 kantónov a 116 obcí.
Bunkový hotel

Bunkový hotel alebo kapsulový hotel () je hotel, ktorý sa neskladá z izieb, ale z buniek. Bunky sú postavané v rade, obvykle na sebe. Bunkové hotely sú rozšírené predovšetkým v Japonsku.
Vybavenie buniek.
Bunky sú zvyčajne pre jednu osobu a sú vybavené matracom, televíziou, rádiom a klimatizáciou. Sociálne zariadenie je spoločné pre všetkých hostí. Súkromie si hostia zaisťujú stiahnutím roliet. Veľkosť bunky je okolo 2 m2.
Stravovanie.
V bunkových hoteloch sa zvyčajne nenachádzajú stravovacie zariadenia, väčšinou iba predajné automaty.
Miroslav Kmeť

Profesor PaedDr. Miroslav Kmeť, PhD. (* 26. máj 1964, Banská Bystrica) je slovenský historik, ktorý sa zaoberá národnými dejinami v 19. a 20. storočí, predovšetkým problematikou zahraničných Slovákov, hlavne dolnozemských, žijúcich na území dnešného Maďarska, Rumunska, Srbska a Chorvátska. 
Životopis.
Po absolvovaní gymnázia študoval v rokoch 1982-1988 na Pedagogickej fakulte v Banskej Bystrici (dvojodbor: slovenský jazyk a literatúra – dejepis, štúdium ukončené s vyznamenaním a Cenou dekana). V rokoch 1989-1993 pôsobil ako hosťujúci učiteľ a lektor slovenského jazyka a literatúry na Slovenskom gymnáziu, všeobecnej škole a kolégiu v Békéscsabe (Maďarsko), v rokoch 1991-1993 spoluzakladal metodický časopis "Slovenčinár", v ktorom pôsobil ako redaktor, zároveň pôsobil ako jazykový redaktor ročenky "Čabiansky kalendár".
Od roku 1991 bol externým pracovníkom Výskumného ústavu Slovákov v Maďarsku. V rokoch 1993 - 2004 pôsobil ako pedagóg na Gymnáziu Andreja Sládkoviča v Banskej Bystrici. Od roku 2004 je odborným pracovníkom na Katedre histórie Filozofickej fakulty Univerzity Mateja Bela v Banskej Bystrici. Habilitoval sa v roku 2011, inauguroval v odbore "slovenské dejiny" koncom roku 2020 (vedecko-pedagogický titul vysokoškolského profesora mu bol udelený dňa 29. apríla 2021). 
Miroslav Kmeť je autorom vyše 100 publikačných jednotiek (publikovaných na Slovensku a v zahraničí – najmä v Maďarsku, Poľsku, Rumunsku a Česku) s problematikou dejín dolnozemských Slovákov, dejín historiografie, dejín mlynárstva (včítane genealogického výskumu mlynárskych rodov), dejín školstva a ďalších vybraných tém z národných a regionálnych dejín 19. a 20. storočia, didaktiky dejepisu a s problematikou vyučovania dejepisu, slovenského jazyka a literatúry na tzv. slovenských školách v Maďarsku, editor textov starších slovenských historikov z 19. storočia.
Na Katedre histórie Filozofickej fakulty UMB vyučuje predmety: didaktika dejepisu (plus semináre z didaktiky dejepisu a vedenie pedagogickej praxe) a moderné trendy vo výučbe dejepisu - a z povinne voliteľných predmetov dejiny zahraničných Slovákov, konfesionálne dejiny (historická religionistika), etnická a jazyková história.
Majstrovstvá sveta v ľadovom hokeji 1966

Majstrovstvá sveta v ľadovom hokeji 1966 boli najvyššia hokejová súťaž Medzinárodnej hokejovej federácie, ktoré sa konali v Ľubľana v Juhoslávií (terajšie Slovinsko). Boli v poradí 33. Majstrovstvá sveta. Majstrovský titul si odnieslo Sovietske národné hokejové mužstvo po šiestykrát v histórií. Sovietsky zväz porazil vo finále Česko-slovenské národné hokejové mužstvo. Tretie miesto si vybojovalo mužstvo Kanada.
Hrací systém majstrovstiev.
Osem účastníkov sa stretlo systémom každý s každým po jednom zápase. Každé mužstvo tak odohralo sedem zápasov a celkový počet zápasov na turnaji bol 28.
Guingamp (obvod)

Guingamp je obvod v departemente Côtes-d’Armor a regióne Bretónsko vo Francúzsku. Člení sa ďalej na 12 kantónov a 90 obcí.
Iné akútne infekcie dolných dýchacích ciest (MKCH-10)

J20 - J22: Iné akútne infekcie dolných dýchacích ciest je položka z medzinárodnej klasifikácie chorôb. Patrí do X. kapitoly MKCH-10 - Choroby dýchacej sústavy.
Nezahŕňa chronickú obštrukčnú chorobu pľúc s nešpecifikovanou akútnou exacerbáciou (J44.1) a infekciou dolných dýchacích ciest (J44.0).
Lorient (obvod)

Lorient je obvod v departemente Morbihan a regióne Bretónsko vo Francúzsku. Člení sa ďalej na 15 kantónov a 60 obcí.
Lannion (obvod)

Lannion je obvod v departemente Côtes-d’Armor a regióne Bretónsko vo Francúzsku. Člení sa ďalej na 7 kantónov a 60 obcí.
Morlaix (obvod)

Morlaix je obvod v departemente Finistère a regióne Bretónsko vo Francúzsku. Člení sa ďalej na 10 kantónov a 60 obcí.
Iné choroby horných dýchacích ciest (MKCH-10)

J30 - J39: Iné choroby horných dýchacích ciest je položka z medzinárodnej klasifikácie chorôb. Patrí do X. kapitoly MKCH-10 - Choroby dýchacej sústavy.
Chronické choroby dolných dýchacích ciest (MKCH-10)

J40 - J47: Chronické choroby dolných dýchacích ciest je položka z medzinárodnej klasifikácie chorôb. Patrí do X. kapitoly MKCH-10 - Choroby dýchacej sústavy.
Nezahŕňa cystickú fibrózu (E84.-).
Peel (Man)

Peel (, v preklade "Prístav ostrova") je mesto ležiace na západe ostrova Man, korunnej dependencie britskej koruny v Írskom mori. Geograficky leží vo farnosti German, administratívne je ale samostatný. Niekedy býva nazývaný jediným mestom na ostrove, pretože sa v ňom nachádza katedrála.
Dejiny.
Peel nikdy nebol hlavným mestom ostrova, napriek tomu je jeho hlavným rybárskym prístavom a miestna katedrála je sídlom biskupa Sodoru a Manu. Po vybudovaní železnice v roku 1873 sa v meste rozvíjal turizmus, bola vybudovaná promenáda. Koncom 60. rokov 20. storočia bola železničná trať z Peelu do Douglasu uzavretá a cestovný ruch začal upadať. 
Obyvateľstvo.
Podľa výsledkov sčítania 2011 žije v Peele 5 092 obyvateľov, čo z neho robí 3. najväčšie mesto (po mestách Douglas a Ramsey a 4. najväčšie sídlo (ešte dedina Onchan má viac obyvateľov) ostrova Man. Vývoj počtu obyvateľov prináša tabuľka:
České národné vodnopólové družstvo mužov

České národné vodnopólové družstvo mužov je národné družstvo mužov, ktoré reprezentuje Česko v medzinárodných vodnopólových súťažiach a priateľských zápasoch. Funguje pod záštitou "Českého svazu vodního póla" (ČSVP). Vzniklo v roku 1993 ako jeden z nástupcov . Zatiaľ nezaznamenalo žiadny výraznejší úspech.
Vrcholné podujatia.
Na Olympijské hry sa českému družstvu nepodarilo kvalifikovať ani raz, rovnako ani na Majstrovstvá sveta. 
Na elitné podujatie Majstrovstiev Európy sa neprebojovalo taktiež. Priamu kvalifikáciu absolvovalo až v roku 2013, z ktorej sa na ME 2014 nebrebojovalo. Niekoľkokrát sa pokúšalo kvalifikovať na ME B kategórie, ale ani raz sa mu to nepodarilo.
Pontivy (obvod)

Pontivy je obvod v departemente Morbihan a regióne Bretónsko vo Francúzsku. Člení sa ďalej na 10 kantónov a 78 obcí.
Quimper (obvod)

Quimper je obvod v departemente Finistère a regióne Bretónsko vo Francúzsku. Člení sa ďalej na 17 kantónov a 82 obcí.
Majstrovstvá sveta v ľadovom hokeji 2013 – I. divízia

Majstrovstvá sveta v ľadovom hokeji 2013 – I. divízia boli dva hokejové turnaje druhej najvyššej kategórie v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. V I. divízii hralo 12 mužstiev vo dvoch výkonnostných skupinách.
I. A divízia.
Turnaj I. A divízie sa hral v Budapešti v Maďarsku od 14. do 20. apríla 2013.
I. B divízia.
Turnaj I. B divízie sa hral v Donecku na Ukrajine od 14. do 20. apríla 2013.
Redon (obvod)

Redon je obvod v departemente Ille-et-Vilaine a regióne Bretónsko vo Francúzsku. Člení sa ďalej na 7 kantónov a 53 obcí.
Rennes (obvod)

Rennes je obvod v departemente Ille-et-Vilaine a regióne Bretónsko vo Francúzsku. Člení sa ďalej na 25 kantónov a 130 obcí.
Saint-Brieuc (obvod)

Saint-Brieuc je obvod v departemente Côtes-d’Armor a regióne Bretónsko vo Francúzsku. Člení sa ďalej na 21 kantónov a 122 obcí.
Saint-Malo (obvod)

Saint-Malo je obvod v departemente Ille-et-Vilaine a regióne Bretónsko vo Francúzsku. Člení sa ďalej na 9 kantónov a 63 obcí.
Vannes (obvod)

Vannes je obvod v departemente Morbihan a regióne Bretónsko vo Francúzsku. Člení sa ďalej na 17 kantónov a 123 obcí.
Châteaulin

Châteaulin môže byť:
Guingamp

Guingamp môže byť:
Lannion

Lannion môže byť:
Morlaix

Morlaix môže byť:
Pontivy

Pontivy môže byť:
Redon

Redon môže byť:
Saint-Malo

Saint-Malo môže byť:
Majstrovstvá sveta v krasokorčuľovaní 2015

Majstrovstvá sveta v krasokorčuľovaní 2015 bola medzinárodná súťaž krasokorčuliarov organizovaná každoročne Medzinárodnou korčuliarskou úniou (ISU). 
Súťaž sa konala od 23. do 29. marca 2015 v čínskom meste Šanghaj. Majstrovstvá prebiehali v štyroch kategóriách - muži, ženy, športové dvojice a tanečné páry.
Na základe výsledkov súťaže získali krajiny počty miesteniek pre svojich reprezentantov na nasledujúce majstrovstvá sveta.
Účastníci.
Právo účasti.
Právo zúčastniť sa majstrovstiev majú športovci krajín, ktoré sú členmi Medzinárodnej korčuliarskej únie a ktorí 1. júla 2014 dosiahli vekovú hranicu 15 rokov. Na základe výsledkov na predchádzajúcich majstrovstvách sveta majú jednotlivé krajiny právo nominovať medzi jedným až troma účastníkmi do každej disciplíny. Každý národný krasokorčuliarsky zväz si môže nastaviť vlastné kritériá, podľa ktorých nominuje svojich účastníkov. Okrem týchto základných pravidiel bola ako kvalifikačné kritérium určená minimálna hodnota technických elementov, ktorú museli športovci prekročiť.
Minimálna hodnota technických elementov.
Medzinárodná korčuliarska únia určila pre sezónu 2014/2015 minimálnu hodnotu technických elementov (), ktorú museli športovci prekonať aspoň raz na podujatí v aktuálnej alebo predošlej sezóne, aby sa kvalifikovali na majstrovstvá sveta (zohľadňovali sa iba podujatia zaradené do oficiálneho kalendára ISU): 
Právo nominácie viacerých súťažiacich.
Každá krajina má právo nominovať jedného súťažiaceho do súťaže. Na základe umiestnenia na predchádzajúcich majstrovstvách sveta majú niektoré krajiny právo nominovať viac ako jedného súťažiaceho:
Zoznam účastníkov súťaže.
Do súťaže nastúpilo celkovo 164 krasokorčuliarov z 37 krajín. V kategórii mužov súťažilo 30 športovcov, v kategórii žien 36 krasokorčuliarok, v párových disciplínach 19 športových dvojíc a 30 tanečných párov.
Program podujatia.
Program podujatia je uvádzaný v miestnom čase UTC+8: 
Finančné odmeny.
V zmysle rozhodnutia Rady Medzinárodnej korčuliarskej únie z 8. januára 2014 boli stanovené nasledovné finančné odmeny (tzv. „"Prize Money"“) pre súťažiacich na Majstrovstvách sveta 2015, ktorí sa kvalifikovali a súťažili vo voľných jazdách, resp. voľných tancoch, a zároveň sa umiestnili do 12. miesta:
Celkovo tak ISU vyplatila na finančných odmenách súťažiacim 710.000 USD.
Polykrates

Polykrates alebo Polykratés () môže byť:
Mats Hummels

Mats Hummels (* 16. december 1988, Bergisch Gladbach, Západné Nemecko) je nemecký futbalový reprezentant, ktorý pôsobí aktuálne v nemeckom klube Borussia Dortmund. Hrá na pozícii stredného obrancu.
Kariéra.
Svoju kariéru odštartoval v Bayerne Mníchov, za ktorý však odohral len jeden zápas – 19. mája 2007 debutoval v Bundeslige pod trénerom Ottmarom Hitzfeldom. Inak strávil zvyšok času v rezervnom mníchovskom tíme.
Začiatkom roku 2008 sa presunul do Borussie Dortmund, zatiaľ len na hosťovanie a vytvoril stopérsku dvojicu s Nevenom Subotićom. O rok neskôr prestúpil do Dortmundu za sumu 4,2 milióna eur. V sezónach 2010/11, 2011/12 vyhral s Dortmundom ligový titul. V ročníkoch 2011/12 Borussia zvíťazila aj v DFB-Pokale, keď porazila Bayern Mníchov 5:2. Hummels strelil vo finále jeden gól.
V prvom zápase osemfinále Ligy majstrov 2012/13, 13. februára 2013 proti Šachťoru Doneck sa streleným gólom podieľal na remíze 2:2.
V prvom zápase Borussie v semifinále 24. apríla 2013 proti Realu Madrid chyboval neďaleko vlastného pokutového územia, z čoho rezultoval vyrovnávajúci gól Madridu na priebežných 1:1. Nakoniec ho to až tak mrzieť nemuselo, Borussia zvíťazila rozdielom triedy 4:1 a vytvorila si výbornú pozíciu do odvety. V odvetnom zápase tím Borussie prehral na štadióne Santiaga Bernabeua gólmi ku koncu zápasu 2:0 ale Realu to na postup nestačilo.V máji 2016 podpísal novú päťročnú zmluvu s materským Bayernom Mníchov.V letnom prestupovom období 2019 ho odkúpila Borussia Dortmund za 30,5 miliónov eur.